Rentekoers styg weerLesetja Kganyago, goewerneur van die Suid-Afrikaanse Reserwebank Foto: Elmond Jiyane, GCIS Die Suid-Afrikaanse Reserwebank het die rentekoers Donderdag met 50 basispunte verhoog. Lesetja Kganyago, goewerneur van die SARB, het die styging in die rentekoers aangekondig ná ŉ drie dae lange vergadering van die SARB se monetêre beleidskomitee. Dit beteken die repokoers, die koers waarteen die Reserwebank geld aan banke leen, tot 6.75% styg. Die rentekoers het die afgelope 24 maande met 225 basispunte (2.25%) gestyg. Rudolf Mahoney, hoof van handelsmerk en kommunikasie by WesBank, het gesê persone wat rentegekoppelde huis- en motorlenings het, gaan die druk begin voel. Die prima rentekoers verhoog dus tot 10.25%. Die SARB het die repokoers in Julie en November 2015 telkens met 25 basispunte verhoog.